ming030890/wiki-yue-high-quality huggingface dataset:
新道家

當代新道家，又叫做現代新道家。呢個係一個嘅新名詞，亦可以代表公元三、四世紀嗰陣嘅玄學。就好似老子所講「玄之又玄，眾妙之門」，玄學呢個名就代表咗道家嘅延續。最先提出新道家概念嘅係馮友蘭，隨後由中國科學院自然科學史研究所嘅研究員董光璧發展 ，佢喺《當代新道家》入面提出咗兩種文化嘅分裂，一個係科學、一個係人文。佢認為古時人文之柱高過科學之柱，但係到咗現代就啱啱相反。雖然現代科學發達，但係人文就有漸漸被忽視嘅傾向。董光璧認為，如果只着重科學發展，就無法體驗科學嘅內在美，亦無法喺自然界內部提出美呢樣嘢。其中，新道家更加超越咗老子對「道」嘅描述，呢批人嘅研究開始探討現實究竟係存在定係唔存在。

背景
國立臺灣大學哲學教授賴錫三認為，思考新道家應該喺唔同精神向度同埋唔同領域入面去展現。噉樣唔單止可以喺「齊物論」入面搵到「物化」嘅基礎，亦都可以喺文化現象背後搵到存有論，噉樣就可以令新道家成為有根之學。跟住呢個方向，就有可能產生出道家模式嘅心理學、美學、無為政治理論、放任自由經濟等等。

定義
許抗生認為，新道家係「崇尚自然嘅和諧同埋人同自然嘅和諧」，呢個係歷史嘅必然產物。而新道家，應該包含兩方面嘅內容：一個係應屬道家，另一個應該係「新」嘅道家，重點係「新」同「舊」嘅相對。亦即係話應該係同先秦道家有啲唔同。
許抗生同時參考咗新儒家嘅定義，佢認為道家發展史上係有劃時代嘅意義，就好似宋明理學吸收咗先秦儒家嘅思想。宋明理學提出咗以天理作為宇宙嘅根本思想，突破咗先秦儒家嘅學說；而魏晉玄學同埋黃老之學亦都有「名教即自然」、「值心而行」同埋「以無為體」嘅思想，呢樣都係突破咗先秦道家嘅學說。所以宋明理學可以稱為新儒家，調返轉魏晉玄學亦都可以稱為新道家。
新造站

新造站（注意「造」字有傳統地名變音，粵拼：san1 cou3 zaam6；英文：Xinzao Station）係廣州地鐵4號綫嘅車站，2005年12月26號開放，位置喺番禺區新造鎮曾邊村曾邊大街隔籬。
佢係4號綫首通段（大學城專綫）嘅其一車站。曾經喺2005年12月26號14:00開始一直到2006年12月19號最後一班車為止，屬4號綫嘅南邊終點站同廣州最南邊嘅車站。

樓層
呢個站凈得地下嘅兩層樓。其中地下一樓係站廳，而地下二樓係4號綫嘅月台。車站既冇休息室同廁所、母嬰室響度。

站廳
新造站嘅收費區喺站廳嘅東南、西北兩邊，中間俾人行通道隔開咗。而收費區入面有扶手電梯同樓梯、專用𨋢往返月台都得。

月台
呢個站有1個島式月台，喺番禺區新造鎮嘅曾邊村入面，曾邊大街隔籬嘅地底。柱上冇任何車站大字或中英文站名。
另外，呢個站嘅北邊有條渡線響度。喺4號綫首通段開通嗰陣用咗呢條單渡線返轉頭。而呢個站嘅南邊有條去新造嘅車輛段線響度，而呢組嘅出入段線都係用咗存車線嘅方向，同正線搞成三角線出嚟。

商舖同自助服務
而家嘅新造站有唔同類嘅鋪頭畀乘客買嘢同埋食嘢，好似有便利檔、麵包檔同手機檔等。
另外，新造站入面重有自助服務設施畀乘客用，包括咗自動櫃員機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務。
商舖
7-Eleven
美心西餅
聯通IWIT沃

出入口
新造站冚唪唥嘅出入口A1出入口A1出入口 A2出入口A2出入口 B1出入口B1出入口 B2出入口B2出入口
呢個站有4個出入口，分別係A1、A2，B1同埋B2。

規劃
呢個站最先喺2000年嘅《近期線網規劃實施調整方案》入面出現咗，話係4號綫嘅南邊終點站，佢同時重係廣州大學城嘅其中一個配套地鐵站。之後呢個站入咗4號綫首通段（大學城專線）嘅工程入面先起。

施工
到咗2003年3月份，呢個站就開始正式逳手起。而工程一直都到2005年2月份先至搞掂。

開通
2005年12月26號，呢個站同3號綫一樣，喺4號綫首通段（大學城專綫）開通咗之後，正式開咗呢個站畀人坐車重一直到而家。

首通段嘅總站（2005年12月26號～2006年12月19號）
4號綫開通咗之後一直到2006年12月19號為止，係4號綫首通段（大學城專線）嘅南邊總站。不過到咗2006年12月20號就唔好彩，全線停運10日嚟搞新造到黃閣嗰橛嘅路線測試。

4號綫嘅延長
喺全綫停運咗10日之後（2006年12月30號）先至重新開放。期間路線南延長到南沙地區入面為止，而呢個站降級成4號綫中途站。

7號綫嘅車站（已經取消咗）
睇埋：大學城南站 (廣州)同廣州地鐵7號綫
喺2003年嘅地鐵規劃入面就出現咗家吓嘅7號綫，嗰時嘅路線就唔係行呢度，而係行大學城南站嗰邊。不過喺2005年嘅地鐵規劃入面就話改咗行呢個站停，變咗係4號綫同7號綫嘅轉車站，但係到咗2010年出嘅地鐵規劃入面就唔好彩，4號綫同7號綫嘅轉車站就改返之前嘅大學城南站停而唔經呢個站。

利用狀況
呢個站雖然話係新造站，但佢喺新造鎮入面嘅曾邊村東邊，距離新造鎮嘅中心起碼超過800米到。而且呢個站冇幾遠嗰度都重未開發，附近都係啲綠地同農田地區。相反凈係得曾邊村嘅起碼至少400米嘅路先至可以到呢個站坐車。如估住喺化龍鎮、南村鎮入面嘅居民，仲要坐巴士或其它交通方式嚟呢個站度轉地鐵，都幾麻煩吓。
2014年9月1號，暨南大學南校區（新造鎮入面）同廣州醫科大學番禺校區都起好嗮，嗰時迎接新生嗰陣，已經有部分學生坐巴士嚟呢個站，跟住轉地鐵去到廣州市區入面。
2017年4月6號，由於思科（智慧城）項目正式落戶新造，令成個村開始搞清拆，同年月27號正式開搞思科（智慧城）項目。同年6月13號，政府為咗達成村民因工程項目而拆遷得到嘅補償問題而喺曾邊村範圍搞返啲回遷房。
新運路

新運路（英文：San Wan Road）係香港一路，喺新界上水同粉嶺，為粉嶺上水新市鎮一條大路，行政上歸北區。新運路都算長，有三公里三。南起粉嶺，上承樂業道，業和街交界，北至上水石湖墟污水處理廠，新寶街交界。 除咗開頭一小段向西南，大部份都向西北走。
由於佢咁長，路口甚多。南起計，有馬會道、粉嶺車站路、沙頭角公路龍躍頭段、壁峰路、掃管埔路、智昌路、龍運街、龍琛路、新豐路、新運里、卓運街等。途經九廣鐵路兩個火車站，分別為粉嶺站同上水站。
佢中間經過、粉嶺康樂公園、北區公園，同以佢命名新運路花園、新運路休憩處。

史
新運路亦非一次過起，部份路段，原本係其他路，駁通同延長。有部份為原本為雙魚路，有部份為大埔公路粉嶺段。
22°29′56″N 114°07′52″E﻿ / ﻿22.4989°N 114.1312°E﻿ / 22.4989; 114.1312
新選組

新選組（又叫新撰組，日語「選」同「撰」係同音）係日本幕末時期一個親江戶幕府嘅武裝集團，1863年成立，主要響京都東山區活動，全盛嗰陣有超過200人，戊辰戰爭幫幕府嗰邊，最後打輸咗，1869年解散。
新選組第一任局長係芹澤鴨，佢後尾畀自己人殺咗。新選組喺1864年嘅池田屋事件後更加出名。1868年戊辰戰爭爆發，幕府軍唔夠打，新選組局長近藤勇畀新政府軍捉到然後斬首，土方歲三同一部分隊員撤退到北海道。1869年，土方喺北海道戰死，剩低嘅新選組隊員冇耐就向新政府軍投降。
新郎

新郎係指一男一女將會結為夫婦，喺結婚儀式入面男方嘅稱呼。喺結婚嗰陣，新郎一般會着上專門嘅禮服，經過儀式或法律程序之後就成為女方嘅老公。
曹震豪

曹震豪（英文：Wallis Cho；1983年8月14號—），係香港創作歌手，2011年推出頭一隻張個人大碟。2018年佢頭一次參演電視劇—ViuTV嘅《假若愛有期限》，兼主唱套劇嘅主題曲《博奕論》。

演出
呢個表唔完整，歡迎加料。
曹雅雯

曹雅雯（臺灣閩南話：Tsô Ngá-bûn）係一位臺灣創作歌手，唱臺灣話或者臺灣國語歌，出名嘅專輯有《自本》《思念的歌》《一生平安》等；其中《自本》嘅《若是明仔载》得人傳唱好多。2022年佢仲佮蕭煌奇、浩子參與主持過節目《上奅臺灣歌》喺節目嘅第二季當中。
曹雪芹

曹雪芹（粵拼：cou4 syut3 kan4；1715年—1763年），係清代小說家，東漢相國曹操嘅後代。多數人認為佢係《紅樓夢》嘅作者。
曹馨予

曹馨予（本名劉鈺婷；1993年8月—），係中國女演員、音樂製作人。佢喺四川藝術職業學院畢業。
曹髦

曹髦（髦讀無，粵拼：cou4 mou4；241年11月15號—260年6月2號），字彥士（jin6 si6），係三國時期曹魏第四位皇帝，254年到260年在位。佢死後無任何諡號，史稱高貴鄉公（gou1 gwai3 hoeng1 gung1）。

繼位
254年，司馬師廢咗23歲嘅皇帝曹芳，準備立曹操嘅仔，彭城王曹據做皇帝。郭太后表示曹據係佢（丈夫）嘅亞叔，如果由曹據繼位，就會免除佢嘅太后之位，因此司馬昭搵咗曹丕嘅孫仔，高貴鄉公曹髦做皇帝，作為佢無仔嘅亞伯曹叡嘅後嗣。曹髦繼位後，朝廷由司馬師控制，司馬師過世後，朝廷由佢細佬司馬昭控制。曹髦大個後開始唔滿意司馬昭嘅專權，因此作咗一首《潛龍詩》嚟表達自己嘅不滿，司馬昭知道後對曹髦起咗戒心。

遇害
内文：司馬昭弑君
甘露五年五月，曹髦召見王沈、王經同王業，向佢哋展示廢黜司馬昭嘅詔書，並且講道：「司馬昭之心，路人皆知！，我哋唔可以坐以待斃。」。王沈同王業將件事話咗俾司馬昭知，司馬昭叫賈充準備入宮鎮壓。曹髦知道事情曝露後，帶住幾百個僮僕攻打司馬昭嘅屋企。司馬昭嘅細佬，屯騎校尉司馬伷係東門遇到曹髦，但係佢嘅手下被曹髦喝退。賈充係南闕遇到曹髦，太子舍人成濟係賈充嘅指示下用劍將曹髦殺害。之後，司馬昭假借郭太后嘅名義下韶，以民禮將曹髦落葬，喺司馬孚呢啲重臣嘅請求下，以王禮將曹髦葬喺洛陽西北三十里嘅瀍澗之濱。雖然話喺以王禮埋葬，但喺葬禮連旌旗都冇，連幫《三國志》作注嘅裴松之都話呢個唔喺以王禮埋葬。葬禮嗰日有好多人去睇，有人話道：「呢個就喺前日畀殺嘅天子。」有人甚至掩住個面喺度喊，悲傷到無法自拔。由於輿論壓力，司馬昭喺事發二十日之後將弒君嘅罪狀全部賴畀成濟，話成濟違背自己嘅命令將曹髦殺咗，以「大逆不道」嘅罪名殺咗成濟成族人。司馬昭之後扶植燕王曹宇嘅仔曹奐嚟做皇帝。曹髦擅長寫詩文，佢嘅繪畫藝術亦都相當唔錯，喺一位琴棋書畫都好叻嘅才子。
梁望峯

梁望峯（1972年5月14號—）係香港九十年代紅極一時嘅流行小說作家。佢十七歲就走去做全職作家，第一部小說係學畢華流初出道作品《主席手記》形式嘅校園幽默小說，叫做《校方線人》。佢嘅作品大多數都係啲用校園做題材嘅愛情小說，佢作嘅《寂寞難逃》曾經入選1994年嘅香港中學生十大好書龍虎榜。
梁朝偉

梁朝偉（英文：Tony Leung Chiu Wai，1962年6月27號—，暱稱偉仔）係香港電影男演員。
梁朝偉喺1982年加入無綫電視，第二年就開始演出主角。佢第一部擔正嘅電視劇係1983年《再見十九歲》。嗰年佢同劉德華幾位當紅演員被無綫封為「五虎將」。1984年憑住《新紮師兄》同《鹿鼎記》兩部劇走紅。
梁朝偉早喺1980年代尾投身電影圈。佢多數都拍文藝片，但一啲主流電影好似搞笑片、動作片佢都拍唔少。佢唔係票房保證，但攞獎好多，係攞香港電影金像獎最佳男主角獎最多嘅人，有五次（1994年、1997年、2000年、2002年、2004年）。佢憑住王家衞嘅《花樣年華》攞過康城影展最佳男主角獎。
2020年3月，梁朝偉喺澳洲拍Marvel Studio電影《尚氣與十環幫傳奇》嗰時，遇上當地因武漢肺炎封關。梁朝偉同劇組留咗喺澳洲當地隨時等開工。

家庭
梁朝偉係佛教徒，信白龍王。梁朝偉已婚，老婆係劉嘉玲，2008年7月22號嚮不丹行咗婚禮。兩個人都好鍾意運動，例如挑戰跳傘、滑浪等等。 “影星劉嘉玲曾對外說了一則影帝梁朝偉的奇人異事：「他有時悶了，就會隨便搭一班飛機到倫敦，在廣場餵一下午的鴿子。」“
梁東根

梁東根，係大韓民國嘅一個男藝人同埋歌手。
梁梓禧

梁梓禧（Roland Leung，1972年6月13號—），原名梁家輝，前藝名梁奕倫，係香港電視節目主持人，舊時係電台節目主持人，曾經同拍檔范振鋒合組男子音樂組合Double.R。而家佢幫ViuTV主持性愛話題清談節目《啪啪聲太好聽》。
曼斯菲

曼斯菲（英文：Mansfield）係英倫諾定咸郡一鎮，人口10萬。
曼杜仙奴縣

曼杜仙奴縣（粵拼：maan6 dou6 sin1 nou4 jyun6，英文：Mendocino County）係美國加利福尼亞州嘅一個縣，面積約莫10044平方公里，人口約莫9萬。
曼波舞

曼波舞係種拉丁舞，起源自1940年代嘅古巴夏灣拿，同時帶有非洲同中南美洲文化特色。
曼徹斯特市球場

曼徹斯特市球場（英文：City of Manchester Stadium），係英格蘭曼徹斯特一座運動場。2011年7月贊助商阿提哈德航空冠名為阿提哈德球場（Etihad Stadium），原本係設計來作2000年夏季奧林匹克運動會之用，但曼徹斯特喺投標時失敗。後來作為2002年英聯邦運動會嘅運動場館，造價一億一千萬英鎊。後期再改為作足球運動用途。曼城喺2003年由緬因路球場搬去呢個球場並簽咗250年租約。
曼徹斯特市球場呈碗狀，擁有55000個觀眾席，係英格蘭第四大足球運動場及英國第十大運動場。2006年10月4號，曼徹斯特城市體育場宣佈將會主辦2007–08年歐洲足協盃決賽。
曼恩-盧華爾

曼恩-盧華爾（法文：Maine-et-Loire）係法國盧華爾河區其中一個省，編號49，首府昂謝。
曼徹斯特巨人

曼徹斯特巨人（英文：Manchester Giants）係英國英格蘭曼徹斯特嘅職業籃球球會，依家打緊英國職業籃球聯賽。
曼徹斯特機場

曼徹斯特機場（粵音：maan6 cit3 si1 dak6 gei1 coeng4）係喺英國英格蘭嘅一個機場，喺1938年嗰陣起好兼且開放畀人用嚟搭飛機。
有聲電影

有聲電影（粵拼：jau5 seng1 din6 jing2，Sound film）係一種電影類型，泛指有聲音同步播映嘅電影，同默片相對。
有袋類

有袋類（Marsupialia），又叫有袋動物，係一班母獸身上有典型育幼袋嘅哺乳動物，而家物種主要分佈喺澳洲同附近島嶼，亦都有少數生活喺南美洲、中美洲同北美洲。而其他地方（包括中國）就只有化石嘅紀錄。

特徵
袋鼠育幼袋入面嘅仔。
有袋類乸擁有用嚟撫育幼獸嘅育幼袋，而且重有兩條共用開口嘅陰道，分別通往子宮內唔同部位；而公通常擁有一具純粹用嚟輸送精液嘅分岔陰莖。無論公抑或乸，體內嘅廢物都係經由一種稱為泄殖腔嘅構造來排放出嚟。
大肚嘅乸會喺子宮裏面長出卵黃囊畀胚胎營養。而胚胎喺發育早期（大約4至5個禮拜）就會出世，之後會慢慢爬到媽媽嘅育幼袋裏面，並吸取位於袋裏面嘅乳頭。幾個禮拜之後，仔將可以暫時或永久離開育幼袋。
有袋動物比起有胎盤動物會較早生仔，因為有袋動物體內冇一個以保護胎兒，免受媽媽免疫系統攻擊嘅胎盤。雖然早產而身形細隻仔獸喺生存上有較大危險，但如此一來亦減少咗大肚時嘅風險，例如唔需要喺生活艱難嘅季節陀咁大個胎。
由於出世之後嘅仔獸必須爬行到母親嘅乳頭位置，因此至少喺出世嗰時，佢哋嘅前臂會比身體其他部位嘅發育更加完整。而咁樣可能亦係造成有袋動物嘅行動範圍比起有胎盤動物細嘅原因。有袋動物嘅前臂必須發展出可以爬行到嘅爪，因此唔似得有胎盤動物咁發展出具有其他功能嘅鰭（例如鯨魚）、蹄（例如水牛）或者翼（例如蝙蝠）。

起源同分佈
M.J. Spechttn喺1982年所發布嘅化石證據，顯示有袋動物唔係好似早期理論咁認為係有胎盤動物嘅原始形態，而係同有胎盤動物大約喺中生代分別演化出嚟。目前已知最早嘅有袋動物化石喺中國出土，係生活喺大約1億2千5百萬年前嘅沙氏中國袋獸（Sinodelphys szalayi），生存期間大約相當於同一地點所發現嘅早期有胎盤動物化石。
關於有袋類嘅早期演化歷程有好多唔同嘅理論。其中一種理論認為，有袋動物係喺北美洲進化而成，並且由嗰度開始發展，經由歐洲散佈到亞洲同非洲，之後喺南北美洲分離（後來再度相連）以前到咗南美洲。跟住再經由南極洲來到當時已經有胎盤動物生存嘅澳洲。
另一種理論認為，有袋動物係喺澳洲進化而成，之後先經由南極洲到南美洲同北美洲。而喺中國發現到嘅有袋動物化石，又支持咗一種經由南亞到達澳洲嘅理論；不過呢項理論嘅難題，在於新畿內亞地區所發現到嘅同類化石，比起澳洲重更年輕。
喺多數嘅大陸上，有胎盤動物嘅生存比起有袋動物更為成功，而且完全冇現存嘅有袋動物。相對嚟講，喺南美洲至今仍有好多屬於有袋動物嘅負鼠存在。喺第三紀時期，重有一啲有袋動物成為捕獵者，例如古鬣狗（Borhyaenidae）、袋劍虎（Thylacosmilus）、袋獅、食肉袋鼠等。喺澳洲，有袋動物取代咗有胎盤動物成為主要嘅哺乳動物。
目前已知嘅有袋類大約有334個物種，當中超過200種生活喺澳洲同附近嘅島。而喺美洲地區亦有大約100個現存物種，多數生活喺南美洲。不過經歷咗「南北美洲生物大遷徙」嘅過程之後，令中美洲都出現咗13個物種，北美洲則有1個物種。

分類學
樹熊 Phascolarctos cinereus
蜜袋鼯 Petaurus breviceps
袋狼 Thylacinus cynocephalus
有袋動物喺分類上被命名為有袋下綱（Marsupialia），其中主要可分為兩大類：美洲有袋類同澳洲有袋類。微獸目（Microbiotheria）生存喺南美洲，但親緣關係可能同澳洲有袋動物較為接近。有袋動物中有好多生活喺樹頂上嘅小型種類，例如美洲負鼠（Didelphidae）同澳洲負鼠（Phalangeriformes），現時科學家對佢哋嘅認識仍然好少。
美洲有袋超目 Ameridelphia
負鼠目 Didelphimorphia（93種）
負鼠科 Didelphidae
鼩負鼠目 Paucituberculata（6種）
新袋鼠科 Caenolestidae
澳洲有袋超目 Australidelphia
目 †Yalkaparidontia
微獸目 Microbiotheria（1種）
微獸科 Microbiotheriidae
袋鼬目 Dasyuromorphia（71種）
袋狼科 †Thylacinidae
袋鼬科 Dasyuridae
袋食蟻獸科 Myrmecobiidae
袋狸目 Peramelemorphia（24種）
兔袋狸科 Thylacomyidae
豚足袋狸科 †Chaeropodidae
袋狸科 Peramelidae
袋鼴目 Notoryctemorphia（2種）
袋鼴科 Notoryctidae
雙門齒目 Diprotodontia（137種）
無尾熊科 Phascolarctidae
袋熊科 Vombatidae
雙門齒科 †Diprotodontidae
袋貂科 Phalangeridae
鼯科 Burramyidae
蜜貂科 Tarsipedidae
袋鼯科 Petauridae
環尾袋貂科 Pseudocheiridae
鼠袋鼠科 Potoridae
樹袋貂科 Acrobatidae
科 Hypsiprymnodontidae
袋鼠科 Macropodidae
袋獅科 †Thylacoleonidae
目 †Sparassodonta
有耳喱民

有耳喱民（Layman LateShow Letterman）係香港商業電台嘅一個深夜節目，由詹志民、阿喱（張家豐）及有耳非文主持。呢個節目喺2007年2月26號首播，逢星期一至星期五晚凌晨十二點至二點於商業二台播出。節目名稱「有耳喱民」取自三位主持嘅名「有耳（非文）（阿）喱（詹志）民」。

喪Do男
呢個環節由喪Do男（詹志民，Leo）主理。喪Do男每日都會搵一個話題嚟「喪Do」（做一啲古怪行為），有時「喪Do」行動更會「挑戰香港道德標準」，例如當眾批評香港女性「不合格」。
「喪Do」行動會被拍攝成片段，並上載至網站畀人收睇。
集數
日期
行動
內容

第五十五集
2007年5月25號
喪Do浪費食物
食其他人食剩嘅食物
註1：「港女」係指有某啲自戀、自命不凡、拜金、崇外、漠視他人權利等嘅香港女人；甚至可以係一個社會現象。因此，香港女性或居住於香港嘅女性唔屬「港女」。
註2：「暢散紙」喺廣東話嘅原意係換散紙。

喪Do男前傳
由詹志民主理嘅廣播劇。呢個係一個有關「喪Do男」未喪之前嘅事蹟。

斐斐事務所
由有耳非文主理。會聽一些人、動物同死物嘅電話，係一個非常趣怪嘅環節。

大野先生
呢個環節由阿喱主理，喺1:30後播出。喺「Fence Garden」內，每晚都會有「細野」搵「大野先生」訴苦，而大野先生嘅代言人（阿喱）會接聽一位細野（聽眾）嘅電話，並為佢解答問題。每當大野先生聽到苦不堪言嘅時候，佢就會攞出奧修禪卡，並抽出細野嘅問題，然後阿喱就會由奧修禪卡的提示為聽眾解答問題。當細野「進入Fence Garden」（與主持對話）前，細野要「戴上鐵球」（播出戴鐵球的聲效）。
大野先生播出初期，大野先生聆聽細野訴苦時會間中打爆「玻璃頭」發洩（播出玻璃被打爆的聲音）。當五個「玻璃頭」都被打爆後，大野先生就會向細野表態。後來，阿喱喺節目指打爆「玻璃頭」太「暴力」，所以大野先生就以抽奧修禪卡取代打爆「玻璃頭」。

Cafe de Nath
由阿喱主理嘅一個廣播劇。阿喱想像自己經營一間咖啡店，訴說關於他同咖啡店內嘅人同事。

大怪人123
逢星期一同星期五播出。三個主持人會各自講出一件事件，由聽眾打電話上去「估波膽」，估邊位主持所講嘅係錯，邊位所講嘅係啱。為咗增加難度，三個主持人會將他們所講嘅事件整得似是而非，令聽眾覺得半信半疑。基本上呢個環節係舊節目大鐵人123嘅延續，但有趣嘅係原節目嘅主持人中，只有阿喱同詹志民喺呢個環節中主持。

空中喱民日
空中喱民日係阿喱同詹志民主持嘅舊節目空中喱民嘅濃縮版，逢星期二播出。主持選擇其中兩個空中喱民嘅環節，喺本節目延續。

嘟嘟大估東
「嘟嘟大估東」環節中，由其中一個主持人講出佢身邊嘅有趣對話或句子，以「嘟」字取代要估嘅字，但保留音調，並會畀提示。另外兩位主持人同其他喺直播室嘅人就負責估答案。

牛頭馬面X（交叉）嘍囉王
主持會接聽一位聽眾嘅電話，聽眾會訴說一件因其他東西（可以是人、死物）令自己不開心嘅事。其中一位主持會成為「嘍囉王」，佢會扮演該禍根，作出辯護。

斐常日
呢個環節逢星期三播出，共分為三個部分，分別是「斐食物」、「斐真實」及「斐普通」。當每一個部分完結後，「地下栽判團」會投票決定是否畀一粒星予有耳非文。當有耳非文集齊三粒星時，主持詹志民和阿喱便會畀有耳非文「903永久性居民」身份一個禮拜。當有耳非文得到「903永久性居民」身份後，佢可以自由進出商業二台。

斐食物
有耳非文會為詹志民及阿喱準備自製嘅特色食物。

斐真實
有耳非文會為詹志民及阿喱講出人生一段怪經歷。

斐普通
有耳非文會向詹志民及阿喱教一句廣東話嘅普通話講法。

名人怪談
名人怪談是請一個名人嚟講一啲怪事，逢星期四播放。
日期
嘉賓
身份
暱稱

阿喱
2007年3月20號至3月30號（阿喱放假）、4月20號（阿喱外出）期間，佢負責嘅兩個環節大野先生同Cafe de Nath暫停播出，由詹志民同有耳非文主理嘅特備環節扮野先生取代。另外，阿喱放假或外出期間，他在大怪人123環節中嘅位置由陳強或直播室控制員豪子頂替。

詹志民
2007年4月23號至5月4號期間詹志民放假。佢負責嘅環節喪Do男同喪Do男前傳暫停播出。原本逢星期一、五播出嘅大怪人123亦暫停。期間，每晚都會有嘉賓主持代替詹志民主持節目，並參與節目中嘅特別環節。
喺節目頭半個鐘，主持阿喱會先與嘉賓玩「奧修禪卡」，之後會出現一個代替「喪Do男」嘅環節喪Do Artist。
詹志民放假期間嘅12:30至1:30時段，主持同當晚嘉賓主持都會進行唔同嘅特別環節。詳情請見下表：
日期
嘉賓主持
當晚特別環節

扮野先生
呢個環節由詹志民和有耳非文主理，喺2007年3月20號到3月30號（阿喱放假期間）同2007年4月20號（阿喱出咗去嗰日）播。喺「Fails Garden」內，每晚都會有「衰野」搵「扮野先生」訴苦，而扮野先生嘅代言人（詹志民和有耳非文）會接聽一位衰野（聽眾）嘅電話，並為佢解答問題。每當扮野先生聽到苦不堪言嘅時候，佢就會攞出「澳洲閃卡」，並抽出衰野嘅問題，然後詹志民就會由「澳洲閃卡」嘅提示為聽眾解答問題。當衰野「進入Fails Garden」（與主持對話）前，衰野需要「戴上鯪魚球」（播出戴鐵球的聲效）。
呢個環節係將「大野先生」環節拿作胡鬧。

喪Do Artist
喺呢個環節中，嘉賓會講出喺一世入面，做過嘅一件最癲嘅事，再由兩位主持阿喱同有耳非文決定嗰晚「喪Do Artist」係咪得咗。
有薗真吾

有薗真吾（1985年12月4號—）係日本足球員，司職後衞，效力秋田藍閃電。
有耳非文

高郁斐，藝名有耳非文，台日裔香港女藝人，曾經話自己係「一人組合」。
有聽歌就有樂壇

有聽歌就有樂壇（英文：Single Note）係香港商業電台叱咤903嘅節目，連埋廣告每集係六十分鐘。響2021年1月18號至4月23號星期一至五晚上六點至七點播放。節目係有嘉賓輪流分享佢哋嘅音樂密切接觸故事，有聽佢哋嘅就有樂壇。
有聲書

有聲書或錄音書係用人聲清楚讀出書裏頭嘅文字內容，將佢錄音，有成本讀出嚟同節錄短版。
早年主要係畀盲人可以靠聽聲去「睇書」。香港盲人輔導會喺 1973 年喺香港整咗第一間錄音書室。
喺西方國家 1930 年代以來，學校同公共圖書館都有錄音書，出售音樂鋪頭亦有少少。喺卡式帶，光碟同下載年時代之前，係黑膠碟，碌低係詩同戲，而唔係書。直到 1980 年代，呢種媒體引起零售書商注意，開始喺書架上面擺錄音書，唔係分開擺。
「留聲書」 （"Phonographic books"） 係愛迪生諗出嚟嘅，等盲人睇書「唔使佢哋自己出力」。第一次錄音書錄低咗「Mary Had a Little Lamb」。1878 年，英國皇家學會做咗個 demo，「Hey Diddle Diddle, the Cat and the Fiddle」同埋丁尼生嘅詩一句，展開咗有聲書呢件嘢。
留聲筒、黑膠碟、卡式帶，光碟年代之後，隨着流動播放器（例如 iPod）、流動電話普及、網絡速度增加、存儲價錢一路平，錄音會放喺伺服器、網上畀人（俾錢或者免費）單撈下載。MP3（.mp3）、Windows 媒體格式 （.wma）、AAC（.aac）係最常用格式。錄音有時亦會擺 SSD 度同埋部機一齊賣（digital jukebox），亦有串流平台（Spotify，Amazon 亞馬遜），以月費／訂閱形式即刻串流（streaming）過嚟聽。唔使錢嘅有 Internet Archive... 呀噉。
有薪假期

《有薪假期》（英文：Payme Holiday）係香港電視娛樂製作嘅遊埠節目，由2018年12月9號開始逢禮拜日晚20:00-20:30喺ViuTV播，主持係澳門歌手陳慧敏。節目分兩輯：《有薪假期鳥取篇》（英文：Payme Holiday Tottori）會介紹日本鳥取縣；《有薪假期北海道篇》（英文：Payme Holiday Hokkaido）會介紹日本北海道。
有虞氏

有虞氏，又叫虞朝，係中國傳說入面夏朝之前嘅政權，末代君主係舜。勢力範圍喺山西平陸西南。
椎原拓也

椎原拓也（1980年7月9號—）係日本足球員，司職中場，效力過大阪瓦斯，市原JEF聯，及水戶蜀葵。
椎名一馬

椎名一馬（1986年8月26號—）係日本足球員，司職守門員，效力岡山綠雉。
椎名伸志

椎名伸志（1991年10月15號—）係日本足球員，司職中場，效力富山勝利。
椎葉村

椎葉村（日文：椎葉村／しいばそん Shiiba son */?）係日本宮崎縣東臼杵郡嘅一個村。
椎骨

椎骨，又叫脊椎骨，係組成脊骨嘅骨，脊椎動物都會有，但數量有差異，而人就有33嚿椎骨。
椎名林檎

椎名林檎（1978年11月25號—），原名椎名裕美子（しいな ゆみこ），花名蘋果女王（蘋果嘅日文漢字係「林檎」，音為りんご Ringo），係日本嘅獨立創作女歌手、樂手，2004年以後同時作為東京事變樂團嘅主唱，所屬經紀公司係自己所設立嘅藝能事務所黑貓堂。佢唱歌嘅音色好獨特，基本上所有作品都由佢自己作曲同填詞，而歌詞都係佢自己嘅真實經歷同感受。佢非常提倡日本漢字文化，每首作品都用咗好多漢字同現代假名詞。
椎名碧流

椎名碧流 （粵拼：zeoi1 ming4 bik1 lau4，1974年3月12號—）係日本嘅一個女藝人同埋配音員。
椎橋和義

椎橋和義 ，係日本嘅一個男配音員。

配音作品一覽
呢個表唔完整，歡迎加料。
泰式咖喱

泰式咖喱係泰國流行嘅一種嘢食，起源自印度嘅咖喱，之後發展出自己嘅特色。
泰式炒貴刁

泰式炒貴刁，又叫泰式炒金邊粉，係種泰國嘢食，通常用到河粉（或者金邊粉）配搭蝦、芽菜同雞蛋炒成。
泰式脆麪

泰式脆麪係泰國一種嘢食，雖然個名叫麪，但其實係炸脆咗嘅米粉，配搭甜酸汁一齊食。
泰式奶茶

泰式奶茶係起源自泰國嘅奶茶，用紅茶同煉奶沖，再落好多冰塊。
泰式炒河

泰式炒河係泰國式炒河粉，同唐人炒河粉幾似，用到豉油、芥蘭、蒜頭、雞蛋同肉類（豬肉、牛肉或者雞肉）炒。
泰式千層糕

泰式千層糕係泰國一種甜品糕點，用木薯粉、稻米粉、椰汁同砂糖做主要材料，整好多層。
泰式竹筒飯

泰式竹筒飯係泰國嘅竹筒飯甜品，飯係用到糯米或者黑糯米，再埋配紅豆、椰汁等配料，放入竹筒度。
泰式揼骨

泰式揼骨，簡稱泰骨，係泰國傳統嘅揼骨方式，2019年畀聯合國教科文組織列做非物質文化遺產。
毛束草屬

毛束草屬（學名：Trichodesma）係紫草目紫草科嘅一個屬。
毛果草屬

毛果草屬（學名：Lasiocaryum）係紫草目紫草科嘅一個屬。
毛漢

毛漢（英文：Mohan Chugani），係香港印度協會嘅前主席，亦係傳媒人褚簡寧嘅阿哥。
2019年10月20號反修例遊行嗰陣，毛漢行經九龍清真寺門口畀警方水炮車射中。佢譴責警方無理由用水炮車射市民，提出正式嘅投訴。
毛杜鵑

毛杜鵑（粵拼：mou4 dou6 gyun1；學名：Rhododendron pulchrum），又嗌錦繡杜鵑（gam2 sau3 dou6 gyun1）或紫杜鵑（zi2 dou6 gyun1），係杜鵑花科杜鵑花屬嘅半常綠半落葉灌木，原產中國嘅江蘇、浙江、江西、福建、湖北、湖南、廣東同廣西、雲南一帶。佢亦係庭院嘅觀景植物。
毛毛蟲

毛毛蟲係日本電視遊戲寵物小精靈系列入面嘅其中一隻小精靈，編號048。身體顏色主要係紫色。
毛氏

毛係唐人姓氏，喺《百家姓》裏頭排第106位。
海芋

），廣東部分鄉下地區嗌狼毒（long4 duk6），喺用嚟做觀景植物嗰時叫滴水觀音（dik6 seoi2 gun1 jam1），係天南星科海芋屬嘅長年生常綠大型草本植物。原產地喺東南亞同澳洲昆士蘭地區嘅原始森林，而家喺中國嘅華南地區、香港、臺灣同東南亞都可以搵到。呢種植物重係一種有毒嘅植物。

滴水觀音
海芋嘅觀賞名之所以嗌「滴水觀音」，係因為天氣潮濕嗰時，大葉成日有滴水落來，而佢嘅花好似座觀音先至有噉嘅名。

樣
佢嘅莖比較粗，皮係茶色，莖入面有好多粘液；而佢嘅葉比較大，好似把盾噉，一般集中一齊生喺莖頂，好似個蛋嘅戟形噉，長30—90cm，葉柄可以去到1m咁長；而佢嘅花方面，佛焰苞上邊係淡綠色到乳白色，下邊係綠色，肉穗花序，全長有10—20cm，好似座觀音噉；其中，花乸有雌蕊，入面1個子房，重有好多個基生嘅胚珠；而花公有4個聚藥雄蕊。而佢嘅果喺熟咗嗰時係紅色。

適應環境
海芋鍾意喺又黑又濕又暖嘅地方嗰度生，而且生得又大又靚。

用途
成樖海芋可以用嚟做室內嘅觀景植物，佢嘅葉成日用嚟包嘢或鋪底，長嘅葉可以用嚟擋雨或或鋪喺屋棚上面。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
海芋嘅球莖同葉會拎做藥，可以醫蚊叮蟲咬，但係要外敷先至得。

毒性
成樖嘢都有毒，唔可以用嚟食，甚至連佢嘅汁都唔掂得，因為呢種植物嘅汁可以搞到皮膚痕。喺一般來講，海芋嘅葉凈係可以包生菓、魚、肉，喺食之前一定要徹底洗乾淨；但唔可以用嚟包菜，因為好容易同海芋嘅葉搞亂，照噉煮嘅會中毒。因為海芋有好多劇毒嘅生物鹹響度，加上成樖嘢嘅細胞有好似啲針噉嘅草酸鈣晶體，一食咗就痛到好似俾好多枝針拮落去噉。

海芋同芋頭嘅區分
海芋同芋頭經常俾人搞亂，因為植物嘅樣相類似。雖然係噉，兩者實情差別幾大。
海聯路

海聯路（粵拼：hoi2 lyun4 lou6）係中國廣東廣州嘅東西走向道路，喺海珠區，西邊從東曉路同萬壽路嘅交界開始，一直向東去到怡樂路。

史
條路1990年代初起好，初期從東曉路同萬壽路嘅交界去到怡海路嘅馬涌邊。2007年前後，有居民建議喺馬涌邊起人行便橋嚟解決往返馬涌兩邊需要行好遠嘅路嘅問題，後嚟建議被採納，便橋喺2015年4月開工，直到2016年10月初起好後，道路亦延長到怡樂路一帶。

敘述
全長706m，闊28m，雙向4車道。
海老名翔太

海老名翔太，係日本嘅一個男藝人同埋演員。
海老澤健次

海老澤健次，係日本嘅一個男藝人同埋演員。
海耶克

海耶克（1899年5月8號—1992年3月23號）係奧地利經濟學家，憑住對貨幣政策同經濟週期嘅研究，1974年同默達爾一齊攞諾貝爾經濟學獎。
海綿長鰭蝠魚

海綿長鰭蝠魚（學名：Dibranchus spongiosa）係棘茄魚科長鰭蝠魚屬嘅其中一個種。
海美灣泳灘

海美灣泳灘，香港泳灘之一，喺荃灣海美灣，青山公路十一咪又四分之三，英文叫Hoi Mei Wan Beach。行政上歸荃灣區。設施有泳灘、燒烤場。歸康樂及文化事務署管。
海老名

海老名係日本神奈川縣一市，人口約莫13萬。
海膽

海膽係棘皮動物門嘅海洋生物，有一個好似箭豬嘅外殼，入面有黃噉噉、鹹鹹地甜甜地嘅生殖腺（乸嘅卵巢或者公嘅精巢；公嘅因爲連埋精液所以色水淡啲），可以當海鮮食。
李會昌

李會昌（韓文：이회창，1935年6月2號—）係大韓民國法官、判事、學者、政治人，第15任韓國審計院長，26任總理。
1993年李會昌被金泳三選為政治入門，第15任韓國審計院長，26任韓國總理。李會昌喺1997年、2002年同埋2007年三次參選總統選舉都輸咗。
李月明

李月明（1968年1月24號—）係中華人民共和國女子排球員，身高1米88，司職副攻手。上海人。
李有鎮

李有鎮，係大韓民國嘅一個男藝人同埋演員。
李未

李未（1943年6月8號—）係電腦專家，中國科學院院士（1997年當選），2002年開始做北京航空航天大學校長。佢主要搞電腦軟件，科學理講同埋互聯網嘅應用研究，研究嘅領域包括開發程序設計語言語義理論、軟件開發方法、人工智能基礎同埋超大規模嘅集成電路輔助設計技術。
李未1966年喺北京大學數學與力學系畢業，1983年喺英國愛丁堡大學電腦科學系攞到博士學位。佢做過英國科學與工程委員會、紐卡素大學同愛丁堡大學電腦系高級研究員， 歐洲共同體發展信息戰略計劃(ESPRIT)同埋德國不萊梅大學教授級研究員，德國薩爾大學(Zuse)客席教授。1986年做教授，並被批准為博士導師，1997年當選中國科學院院士。
1981年佢提出咗用結構操作語義描述軟件件中並發、同步同通訊現象嘅方法。1992年建立了開放邏輯理論。1998年在中國首先倡導海量信息計算嘅理論同方法研究。
李朗怡

李朗怡（英文：Connie Lee，1988年1月13號—）係香港新聞從業員，2009年至2018年效力無綫電視，2018年起效力香港電台。

簡歷
李朗怡喺香港出世同長大，祖籍廣東清遠。佢中學讀協恩中學，大學喺香港中文大學新聞與傳播學系畢業，2009年6月加入無綫新聞做實習記者，同年10月開始做互動新聞台主播，2011年6月開始做埋翡翠台嘅天氣報告嘅主播。
2012年9月開始，李朗怡出國進修，到2013年10月回歸幕前報新聞，到2014年3月轉做專題組記者。
2018年10月，李朗怡轉職至香港電台。

個人生活
李朗怡喺2016年9月4號同圈外姓鄭男朋友結婚，做咗另一名前主播鄭萃雯嘅阿嫂。
李會澤

李會澤，係大韓民國嘅一個男藝人同埋歌手。
泰國72小時

《泰國72小時》（Thailand 72 Hours），係香港電視娛樂製作嘅遊埠節目，「72小時系列」第三輯作品，總共4集，喺ViuTV播出，節目每集介紹一個泰國地方嘅三日兩夜行程。5月5號逄星期六22:30-23:30播出，5月26號改為23:00-00:00播出。
皆因之前兩輯「72小時系列」節目主持李靖筠經已過檔無綫電視，今輯節目搵嚟楊偲泳同佢朋友KUK SAN做主持，同埋繼續由急急子做旁白，陳雲海、Papajay做嘉賓旁白。
泰國人民民主聯盟

泰國人民民主聯盟（พันธมิตรประชาชนเพื่อประชาธิปไตย，The People's Alliance for Democracy，簡稱：泰民聯），俗稱黃衫軍（เสื้อเหลือง），係一班反丘達新群眾，着黃色制服。2008年11月，泰國人民民主聯盟嚮泰國首都曼谷素萬那普國際機場集會，反對丘達新勢力支持嘅政府，認為民選總理丘達新涉及嚴重貪污而要丘達新落台同解散國會。當時素萬那普國際機場被迫關閉。
泰國人民民主聯盟嘅示威手法係主張和平表達[未記出處或冇根據]，但當時癱瘓機場，嚴重影響左泰國旅遊業同航運。
泰國伊斯蘭銀行

泰國伊斯蘭銀行（泰文：ธนาคารอิสลามแห่งประเทศไทย，英文：Islamic Bank of Thailand ）係泰國最新近成立嘅銀行，喺曼谷、孔敬、大城等城市同埋泰國南部各府都有分行。泰國政府響2001年授意鷹泰銀行（亦叫泰京銀行）同泰華農民銀行共同響泰國南部五府組建新嘅銀行。議會喺2002年（佛曆 2545年）專門為此表決通過泰王國伊斯蘭銀行法——隨後新嘅銀行正式成立同命名為伊斯蘭銀行。
泰國劇集

泰國劇集，係指由泰國拍攝同埋製作嘅電視劇集、網絡劇集。
泰國國際航空

泰國國際航空（泰文：การบินไทย，英文：Thai Airways International Public Company Limited）係泰王國嘅國有航空公司。

歷史
佢響1960年創辦，現時係星空聯盟成員，今日有 91 架飛機，重預訂咗 45 架。

得獎
Skytrax —— 「世界最優秀航空公司獎」（2006年）同「世界第二優秀嘅航空公司獎」（2007年）。

泰航資料
而家總部設喺曼谷乍都節區威芭華地-朗師路（Vibhavadi–Rangsit Road） 89號（泰航大廈），總裁係阿彼南（Apinan Sumanaseni），董事會主席係猜烈特（Chalit Pookpasuk） 。
泰國-老撾友誼大橋

泰國-老撾友誼大橋係泰國同老撾邊界嘅一條橋，跨過湄公河，由泰國廊開府連到老撾永珍，長1.17公里，1994年起好。
泰國匯商銀行

泰國匯商銀行係泰國頭一間銀行，1904年創立，總部喺曼谷。銀行由泰王拉瑪五世御准去開。
泰拉莫省

泰拉莫省（粵拼：taai3 laai1 mok6 saang2，意大利文：Provincia di Teramo）係意大利金嘅一個省。面積1,948平方公里，約莫卅萬人喺度住。首府泰拉莫。
泰德峰

泰德峰係西班牙加那利群島嘅一座火山，亦係西班牙同大西洋最高峰，海拔高度3,718米。呢座山係活火山，被納入泰德國家公園，2007年做咗世界自然遺產。
泰德邦迪

泰德邦迪（1946年11月24號—1989年1月24號）係美國嘅連環殺手，喺1970年代謀殺幾十名女子。佢喺美國東部時間一九八九年一月廿四號，上晝七點十六分，喺佛羅里達州監獄畀人用電椅處死。
泰愛泰黨

泰愛泰黨（1998年7月14號－2007年5月30號，泰文：ไทยรักไทย）係泰國以前嘅政黨，喺2001年到2006年泰國軍事政變前都係泰國嘅執政黨，黨魁係創辦人兼前任總理他信，呢個黨喺2001年同2005年嘅大選入面贏咗。此外，泰愛泰黨嘅政治理念走平民主義路線，冇固定意識形態，但係偏向右派。
佢係由1998年7月14號由電信大亨他信同另外22人註冊成立，係將幾個政黨合併而成，當中有唔少新政客加入。
但喺2006年，泰國軍方趁他信去咗開聯合國大會嗰時發動政變，結束泰愛泰黨結束咗五年半嘅執政。他信亦被迫流亡海外。
2007年5月30號，泰國憲法法庭宣判泰愛泰黨喺大選入面舞弊罪成，要被勒令解散。一啲黨員就喺泰愛泰黨解散後加入咗其他黨派，當中就以人民力量黨吸納咗最多嘅泰愛泰黨成員，所以佢一直被視為係泰愛泰黨嘅延續。

選舉成績
呢篇泰愛泰黨係政治類嘅楔位文章，未完成；麻煩你幫手加下料，充實佢。
泰拉克托

泰拉克托（英文：Tractor S.C.）係伊朗大不里士嘅職業足球球會，依家踢緊伊朗職業足球聯賽。
泰成大押

泰成大押（粵拼：taai3 sing4 daai6 aap3），又嗌太平場當舖，係中國廣東廣州嘅舊當舖，大清時期起好，位置喺從化太平場廣從南路邊，古幣文化廣場北邊隔籬（105國道嘅K2514+770標記位）。
間嘢喺大清同民國期間做過當舖。1995年6月被列入從化市文物，2005年9月升級成廣州市登記文物，重喺2008年12月19號升級成廣州市文物。
泰式辣醬

泰式辣醬係泰國式辣醬，無固定整法，但通常用到辣椒、蒜頭、紅蔥頭、青檸、魚露同蝦醬等等。
泰德·透納

泰德·透納係一個美國創業家、媒體執行官、慈善家、環境保護主義者。
泰拉莫

泰拉莫（粵拼：taai3 laai1 mok6，意大利文：Teramo）係喺意大利中部阿布魯佐嘅一個城市。泰拉莫省嘅首府。
林子博

林子博（Bob Lam Chi Pok，1971年7月5號—）係香港男主持人同演員，佢個女林詠渝係香港童星，另外重有一個仔林卓楠。

背景
林子博細個住黃大仙美東邨，華德學校（1984年）、模範英文中學（1987年中三）同埋皇家香港警察少年訓練學校第29期訓練班畢業。
1992年佢拍咗多首寶麗金Karaoke MTV而加入娛樂圈，1994年參加電視新星大賽而加入亞洲電視，然後主持過《今日睇真D》等節目。2006年過檔東亞衛視，2008年東亞衛視停播，過檔無綫娛樂新聞台做粵語主播同埋外景記者。

老婆患癌
2019年4月佢太太不幸患癌，需要龐大醫療費用，但係無綫電視決定唔同佢續約，合約喺9月28號結束，好彩圈中朋友八方支援。同年12月，佢太太順利完成化療。不過喺2020年8月開始，佢老婆嘅身體情况出現急劇惡化，體內腫瘤不斷脹大，癌細胞更四處擴散，連進食都出現嚴重困難，林子博曾經透露想帶太太到台灣接受「免疫細胞治療」，但係費用昂貴，9月26號林子博喺佢嘅facebook度公開籌款，10月1號宣佈已經成功籌夠所需要嘅費用。不過佢老婆最終喺2020年10月21號朝早敵唔過癌魔離世。Shirley喺佢離世之前兩個星期前已經簽咗放棄急救書，亦同意死後捐出眼角膜，遺愛人間，佢離開嘅時候，子博同一對仔女都喺身邊陪住佢。

移民
2021年8月，林子博全家移民英國。
林婷婷

林婷婷（英文：Jacky Lin Ting Ting，1992年9月10號—）係香港無綫電視嘅新聞從業員，而家係翡翠台晚間新聞提要主播。

簡歷
林婷婷喺台灣出世，喺嘉諾撒聖瑪利學校、嘉諾撒聖瑪利書院（2011年中七）、香港中文大學文學院英文系學士（2011年至2015年；崇基書院）畢業，做過三年中學教師，2021年香港大學文學及文化研究碩士畢業。
林婷婷2019年2月加入無綫新聞，初頭做港聞組記者，之後做咗明珠台晚間同財經新聞記者兼主播，2021年11月開始做翡翠台晚間新聞提要主播。因為佢個樣有幾分似藝人譚凱琪而畀網民談論。
林子豐

林子豐博士，OBE（Dr Lam Chi-fung，1892年11月6號—1971年4月17號）係香港銀行家，嘉華銀號（而家嘅中信銀行（國際））創辦人，香港浸會書院（而家嘅香港浸會大學）頭一任校長，亦做過「私立廣州培正中學澳門分校」（而家嘅澳門培正中學）校長（1944年至1946年）、香港培正中學校長（1950年至1965年）同埋香港浸信會聯會主席。祖籍廣東省揭陽縣深坑鄉，老頭林紹勳喺鄉村教過書。
林子琼

林子琼（英文：Lam Tsz King，1995年—），係香港民主黨員，第六屆北區區議會彩園選區前任議員，老公係屯網發言人王德源。
林子琼喺中國大陸出世，到中三（約15歲）先至移居香港。佢本嚟喺香港城市大學修讀亞洲國際研究系，但未畢業就已經做立法會議員林卓廷嘅議員助理，又幫民主黨做彩園邨一帶嘅地區工作。
喺2019年第6屆區議會選舉，林子琼參選北區區議會彩園選區，最後打敗在位25年嘅前任北區區議會主席蘇西智、前民主黨成員黃成智，成功當選。2021年7月8號，佢正式劈炮唔撈，成為香港民主派區議員辭職潮嘅其中一個犧牲品。
林子祥

林子祥（粵拼：lam4 zi2 coeng4；George Lam，1947年10月12號—），花名阿Lam，係香港創作男歌手同埋演員。
佢作過好多歌，而嗰啲歌好多都稱得上係經典，好似《分分鐘需要你》、《在水中央》等。

生平
林子祥祖籍廣東新會，喺香港出世，係香港樂壇最傑出嘅歌手之一。佢而家嘅老婆係葉蒨文，佢個仔係歌手林德信，係佢同前妻所生。2010年入選全球華人音樂殿堂華語金曲獎「30年經典評選」，獲評為香港樂壇最強音。佢除咗有廣闊嘅音域之外，亦具備獨一無二冇得比嘅演繹方法。
佢有動力強勁的「天生奇喉」，音域非常之闊。佢天生有一副極具衝擊力同爆破力嘅嗓音，換句話說即係歌喉特別「嗆」，幾乎係跟唔到。林子祥有一個男中音應有嘅全部，又喺高­音區延伸上去一大截，可以唱到高音區都比唔上佢嘅飽滿有力。佢嘅高音區極限曾經去到 E5 或 F5（比中央C 高八度）。一般歌手都係用假音拉上去，有啲有實力歌手即使係用真音拉到高音區，嗓音都會變得尖細單調，好難好似林子祥噉樣即使將高音拉到極限都依然充滿氣勢。
林子祥讀過德信學校、拔萃男書院（喺該校選修法文）及英國多佛貴族學院（Dover College），據悉林子祥未成為歌手之前喺美國係一位網球教練；學生時期組織過樂隊，1976年推出首張英文專輯《Lam》，其後推出過多張廣東專輯。佢亦拍過多部電影，包括《投奔怒海》、《貓頭鷹與小飛象》、《三人世界》等。1983年，佢憑電影《投奔怒海》中嘅精湛演出，獲提名第二屆香港電影金像獎最佳男主角。亦曾經喺無綫電視同汪明荃合作拍攝《不是冤家不聚頭》、《四季情》等電視劇集。佢作風低調，有「歌隱」之名，畀人沉默寡言嘅感覺，最令人印象深刻就係佢1976年開始留嘅鬚。
1980年，佢憑《在水中央》同埋《分分鐘需要你》兩首歌喺第三屆十大中文金曲頒獎音樂會連攞兩個金曲獎，成為當年嘅大贏家，奠定佢天王巨星嘅地位。
1981年，再憑改編歌《三人行》而為人熟悉。（改編自美國1960年代紅極一時嘅民謠組合Peter, Paul and Mary經典歌《The unicorn song》）
1986年，憑電影《最愛》主題曲《最愛是誰》奪得《香港電影金像獎》最佳原創歌曲，自此佢成為樂壇頒獎禮嘅常客。
1994年舉行嘅香港電台第十七屆《十大中文金曲頒獎音樂會》，林子祥獲頒「香港樂壇最高榮譽──金針獎」。2003年，林子祥獲得CASH音樂成就大獎，係首位唱作人得到呢個殊榮。
林子祥係創作歌手，識得彈結他同埋鋼琴。佢作過多首名曲，包括《分分鐘需要你》、《幾段情歌》、《海市蜃樓》、《在水中央》、《追憶》、《誰能明白我》、《這一個夜》、《敢愛敢做》、《真的漢子》、《似夢迷離》等。此外佢亦多次作出創新突破嘅嘗試。1985年林子祥名曲《每一個晚上》，正係由兩首中西樂曲（安德魯·勞埃德·韋伯創作嘅音樂劇《貓》嘅樂曲《Growltiger's Last Stand》同埋黃自為白居易《花非花》譜曲嘅同名作品）拼合而成，而不着痕跡，渾然天成。同年，佢將二十首當時得令嘅流行作品，以高超嘅編曲技巧組織起來，做出《十分十二寸》呢首經典串燒歌，可謂前無古人，更牽起一片串燒歌熱潮，後來周潤發、朱咪咪、古巨基亦用過類似形式製作串燒歌。呢兩首歌都得到當年年終樂壇頒獎禮嘅評審賞識，林子祥憑前者獲頒1985年度十大中文金曲金曲獎，後者獲頒1985年度十大勁歌金曲金曲獎。
2013年，佢為無綫電視劇集《衝上雲霄II》創作主題曲，八十年代嘅曲風同唱腔，初時顯得同套劇格格不入而引致劣評如潮，民意紛紛要求用返第一輯嘅《歲月如歌》。但冇幾耐，好多觀眾喺無綫電視討論區反映聽多幾次首歌之後就覺得好好聽，所以首歌好定唔好重未有定論。
綜觀整個八十年代，佢23首歌曲登上香港電台中文歌曲龍虎榜冠軍位置，僅次於譚詠麟嘅28首。佢亦係眾多演藝界人士嘅偶像或最喜愛歌手，包括譚詠麟、梅艷芳、張國榮、黃耀明、劉德華、李克勤、張學友、陳奕迅、黎明、側田、張敬軒、徐小鳳、黎小田、顧嘉輝、杜麗莎、鍾鎮濤、詹天文、許冠傑等等。
林子萱

林子萱（英文：Kiki Lin，1981年10月27號—，本名盧樂彤），係香港女藝人，做過歌手、填詞人、模特兒、演員同廣播節目主持等，1999年出道，2000年代到2010年代中活躍。
林子峰

林子峰（英文：Stone Lam，2001年6月18號—）係香港YouTuber，「試當真」幕前成員，喺2022年贏咗由「試當真」主辦嘅「校花校草2022」校草冠軍後簽約加入「試當真」。

簡歷
林子峰本身係香港浸會大學電影學院嘅學生，因為喺2022年贏咗「校花校草2022」而加入「試當真」演出網絡影片。
檯波棍

檯波棍（Cue stick），又叫桌球棍，係檯波（桌球）運動入面用到嘅工具，用嚟篤波，令個波撞中得分嘅波入窿。
檯

檯，簡寫做枱，傢俬一種。由一個平面及支架組成，用來放物件用。檯通常同櫈一齊出現。另外，枱可以有櫃桶或者冇櫃桶。有櫃桶嗰啲檯，通常有專門用途，例如用來讀書，就叫做寫字枱或者書檯。再加多塊鏡就叫做梳裝檯。用來整金工、木工嘅就叫做木工枱或者工作枱。食嘢用嘅，就叫餐檯。
檢字

檢字，搵唐字嘅方法，亦稱檢字法，用喺字典字書。古法以分類、部首、韻音檢字。自大清有康熙字典，佢部首配筆劃檢字，成為主流。現代有筆劃、編碼、拼音等等檢字。電腦流行後，亦有輸入法、以及字集內碼、交換碼嘅檢字。
字母組成嘅文字，通常定出習慣次序。而唐字自始就無固定次序，而且數量甚大，就衍生種種檢字方法。

史
漢之前檢字法不明。漢時開始見到唔少宇書，從而有檢字法。如爾雅為字分類，從而按類搵字。說文就多一步，按字結構同字義，歸入五百四十個部首。
佛敎流行後，聲明學分析唐字讀音，以聲母韻部歸納，結果有隋時切韻依類韻書，以音搵字。
大明梅膺祚寫咗本字彙，以說文五百四十個部首，縮成二百一十四個。依種檢字，大清時出嘅康熙字典，都照單收用。
大清時，法國駐華嘅威基傑為唐字編碼，為中文電碼先驅。中華民國之時， 王雲五參攷電報編碼，發明四角號碼檢字。
西洋傳教士來華，為咗傳教，亦以拉丁字母拼音，編成字書。好似馬禮遜寫咗廣東省土話字彙，第二部份就以拉丁字母拼音，按字母序排出用語，以便檢字。
拼音唔限於拉丁字母，日文假名，韓文諺文，皆可拼出字音，同唐字排序，方便檢字。中華民國時創制注音符號，亦得來檢字。
電腦流行後，各方亦編制字集，為隻隻字加編號，方便電腦記低取用同檢字，電腦內用稱為內碼。然而各家各有字集，電腦處理能力各遇，大細唔同，故此內碼唔同，不能互通。故此，各家互通亦訂定交換碼。內碼交換碼都有固定字集，可為檢字之用。統一碼出現之前，以中文資訊交換碼字集至大，但唔流行，只用於大型圖書館，以便檢字。及後統一碼，有世界先有通用字集，字方有固定編碼。
話就有編碼，方便電腦檢字。然而數字排序唔方便人檢字。故此，各家亦設有輸入法。由於世界大多數鍵盤，鍵數非常有限。要電腦喺二三十個鍵，電話甚至只有十個鍵左右，要打出數以萬個字。康熙字典部首難以擺得落。輸入必須另搵方法編碼，以祈有快速輸入。以拼音法固然其中一種，其他以拆字形、筆劃亦另一種。當中較流行以倉頡碼為首，五筆碼亦流行。其他諸家有更快輸入法。如此可以盡快檢字。
檯上電腦

檯上電腦（desktop computer）係指設計嚟俾人擺喺一個固定位置嘅個人電腦。
檯布

檯布係鋪住成張檯嘅布，令張檯靚啲同唔易整污糟。